钦定古今图书集成/理学汇编/文学典/第056卷 > 李文孺
## 钦定古今图书集成/理学汇编/文学典/第056卷 > 李文孺

按《广东通志》：“李文孺，字文质，南海人。少以词翰知名，
为番禺从事。元和中，应湖南征辟，道乐昌，游泐溪石
室，众推作记，挥毫立成，情景毕萃，见者咸服。转观察
推官，罹忧东还帅府孔戣甚重之，延为记室，每事周
咨。会韩愈谪潮州刺史，文孺以愈名儒，州小俸薄，宜
加优礼。戣从之，月给钱五十千，愈逊谢不受，时论两”
称其贤。后在湖南，以侍御史充节度判官，刚方严重，
不少阿徇，竟以举刺忤帅罢归，家徒壁立，惟玩图书
而已。曾孙休，亦博雅有祖风致。